Fond za zaštitu depozita

Podgorica, 28.10.2022. godine

**Održana XXVIII sjednica Upravnog odbora Fonda za zaštitu depozita**

Upravni odbor Fonda za zaštitu depozita održao je dvadesetosmu sjednicu, kojom je predsjedavao predsjednik Upravnog odbora Fonda Vesko Lekić.

Upravni odbor Fonda je donio Odluku o visini redovne premije za 2023. godinu, za kreditne institucije članice sistema zaštite depozita u Crnoj Gori, u ukupnom iznosu od 21.020.000,00 eura.

Upravni odbor Fonda je donio Odluku o pokretanju postupka izbora društva za upravljanje imovinom Fonda. Predmetna odluka donijeta je u skladu sa Politikom investiranja sredstava Fonda za zaštitu depozita, u cilju realizacije projekta "Jačanje prakse upravljanja imovinom i investicijama Fonda za zaštitu depozita" koji je finansiran od strane Evropske banke za obnovu i razvoj.

Upravni odbor Fonda je razmotrio izvještaj o visini ukupnih depozita, visini garantovanih depozita u bankarskom sistemu Crne Gore i stanju sredstava Fonda na 30.09.2022. godine. Konstatovano je da ukupna sredstva Fonda na 30.09.2022. godine iznose 135,78 miliona eura, ukupni depoziti iznose 4,97 milijardi eura, a garantovani depoziti iznose 1,86 milijardi eura.

Upravni odbor Fonda je na današnjoj sjednici razmotrio i druga tekuća pitanja iz svoje nadležnosti.